Бакъду, къонахчун собар эвлаяан собар санна доккха хуьлуийла дац. Х1унда аьлча, собарх ваьлларг Делан лаамера волий хууш бу шайхаш. И ч1ог1а лардора нохчийн оьздангаллин орамаш лардеш баьхначу нохчийн эвлаяаша. Царех уггар тоьллачех вара, дала церан массеран а къайле цинйойла, Зандакъара шайх. Нагахь дуьххьара г1азотан т1ам ойбучарна т1аьхьах1оьттинарг Воккха – Хьаьжа хиллехь, кхетош-кхиоран, нохчаллин т1ам Г1еза-Хьажехь бара. Накъшбандин тарикъат Нохчийчохь даржийначарех хьалхарниг Г1еза-Хьаьжа ву. Дуьххьра шен вирдан марзо нохчашка яла йолийнарг и ву. Дуккха а нах а бу тахана а цуьнан вирдана т1аьхьабозуш Нохчийчохь хилла а ца 1а уьш, вайн дозанел арахьа а бу. Ша дахарехь йоккхучу ханна шена т1е дуккха а зераш х1иттина а ву Г1еза-Хьаьжа.